Հեղինակին հավանաբար թվացել է, թե այստեղ դրությունը փրկում է այն, որ մի երկու-երեք գլխավոր հերոսների անուններ մտացածին են։ Թեեւ արդեն անոտացիայում եւ նախաբանում սեւով սպիտակի վրա բերվում են կոնկրետ անուններ եւ հայ աստղաֆիզիկոսի կողմից տիեզերք արձակված արտամթնոլորտային աստղադիտարանների անվանումները։ Անհավատալի է, ինչպես կարելի է այդպես լկտիաբար ծաղրել բուն իրողությունները։ Գրո՛ղը տանի, ի՞նչ կասեն մեր մասին նրանք, ովքեր կկարդան գիրքը, որում իբր ՄԿԿ Կենտկոմի Քաղբյուրոյի մեծազոր անդամները, մարշալները, միութենական ակադեմիկոսները ստորաքարշորեն քծնում են, պետք է ազնվորեն խոստովանել, այն ժամանակ դեռեւս իրենց քիչ հայտնի հայ աստղաֆիզիկոսին, որը նույնիսկ հանրապետության գիտությունների ակադեմիայի իսկական անդամ չէր։